
ДО 

ОБЩИНСКИ СЪВЕТ

БУРГАС

ДОКЛАДНА ЗАПИСКА

ОТ Д-Р ЛОРИС МАНУЕЛЯН

ЗАМЕСТНИК-КМЕТ ЗСДС ПРИ ОБЩИНА БУРГАС
Относно: Приемане на Общински план за младежта на Община Бургас за 2016 г.
УВАЖАЕМИ ОБЩИНСКИ СЪВЕТНИЦИ,

В изпълнение на разпоредбите на Закона за младежта, въз основа на национални стратегически и оперативни документи, както и на анализ на младежките потребности и дейности, и препоръките на младежките организации, работещи на територията на Община Бургас за текущата 2016 година е разработен проект на Общински план за младежта.
Целта на документа е да се предложи и изпълни един набор от приоритетни за 2016 година мерки за: насърчаване на икономическата активност и кариерното развитие на младите хора, подобряване на достъпа до информация и качествени услуги, насърчаване на здравословния начин на живот, превенция на социалното изключване на млади хора в неравностойно положение, развитие на младежкото доброволчество, повишаване на гражданската активност, развитие на младите хора в малките населени места и селските райони, развитие на междукултурния и международен диалог, повишаване на ролята на младите хора в превенцията на престъпността. 
Предвидените в проекта на плана задачи напълно съответстват на залегналите в Националната стратегия за младежта 2012-2020 и Националната програма за младежта 2011-2015 стратегически цели.

Проектът на Общински план за младежта на Община Бургас за 2016 г. е представен на вниманието на Кмета на Община Бургас.
Предвид гореизложеното и на основание чл. 21, ал. 12 от Закона за местното самоуправление и местната администрация и чл. 16, ал. 1 от Закона за младежта, предлагам Общински съвет - Бургас да вземе следното 
РЕШЕНИЕ:
Приема Общински план за младежта на Община Бургас за 2016 г.
Приложение: 

Проект на Общински план за младежта на Община Бургас за 2016 г.
С уважение,

д-р Лорис Мануелян
Заместник-кмет ЗСДС

